Diari Oficial de la Generalitat Valenciana


Sumari del DOGV 6380, del 20-10-2010 (2010/11759)

ACORD de 8 d'octubre de 2010, del Consell, constituït com a Junta General d'Accionistes, amb el caràcter d'Universal, de la societat Circuit del Motor i Promoció Esportiva, SA, pel qual s'augmenta i simultàniament es disminuïx el capital social i es modifiquen els Estatuts.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6380

Data del DOGV
:   20-10-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/11747


Data del document
:   08-10-2010

Organisme emissor
:   Circuit del Motor i Promoció Esportiva, SA

Tipus de document
:   Acord

Anàlisi jurídica

 Descriptors 

:   * Circuit del Motor i Promoció Esportiva, SA
    * reglament intern
    * empresa pública
    * legislació
    * capital social
    * ampliació de capital

ACORD de 8 d'octubre de 2010, del Consell, constituït com a Junta General d'Accionistes, amb el caràcter d'Universal, de la societat Circuit del Motor i Promoció Esportiva, SA, pel qual s'augmenta i simultàniament es disminuïx el capital social i es modifiquen els Estatuts. [2010/11658]  
El Consell, en la reunió del dia 8 d'octubre de 2010, va adoptar l'acord següent:  
El Text Refós de la Llei de Societats de Capital, aprovat pel Reial Decret Legislatiu 1/2010, de 2 de juliol, establix en els articles 285.1 i 296.1 que tant la modificació dels Estatuts com l'ampliació del capital social corresponen acordar-les a la Junta General d'Accionistes.  
La Generalitat és l'únic soci de la mercantil Circuit del Motor i Promoció Esportiva, SA, per la qual cosa correspon al Consell, constituït en Junta General d'Accionistes, amb el caràcter d'Universal, l'adopció tant de l'acord de modificació dels Estatuts com el d'ampliació del capital social, d'acord amb el que establixen els Estatuts de la societat, aprovats pel Decret 128/1998, d'1 de setembre, del Consell.  
Per tot això, el Consell, reunit a València el dia 8 d'octubre de 2010, com a Junta General d'Accionistes, amb el caràcter d'Universal, de la mercantil Circuit del Motor i Promoció Esportiva, SA, accepta els següents punts de l'orde del dia:  
1r. Acordar l'ampliació del capital social de la mercantil en 6.028.150,36 euros, mitjançant l'emissió de 2.006 noves accions nominatives de 3.005,06 euros de valor nominal cada una, de la mateixa sèrie i classe que les ja existents.  
2n. Modificar l'article 7 dels Estatuts socials, com a conseqüència de l'ampliació del capital.  
3r. Reduir de manera simultània el capital social per un import de 2.761.650,14 euros, a fi de restablir l'equilibri entre el capital i el patrimoni de la societat disminuït a conseqüència de pèrdues, mitjançant l'amortització de 919 accions, i la consegüent modificació de l'article 7 dels Estatuts socials.  
4t. Modificar l'article 7 dels Estatuts socials, com a conseqüència de la reducció del capital.  
5é. Autoritzar i facultar el president i el secretari del Consell d'Administració, de manera solidària i indistinta, perquè realitzen els actes necessaris per a l'execució d'allò acordat en la present reunió, atorgant a l'efecte, si és el cas, les escriptures públiques corresponents i instant-ne la inscripció en el Registre Mercantil.  
6é. Autoritzar el secretari del Consell d'Administració del Circuit del Motor i Promoció Esportiva, SA, perquè certifique el contingut de l'acta de la present Junta Universal d'Accionistes i els acords presos.  
Com que es tracta d'una societat unipersonal, es troba present l'únic soci, la Generalitat.  
Després de la deliberació oportuna i atés que no hi ha intervencions la constància de les quals se sol·licite, el Consell, en la condició de Junta General d'Accionistes, amb el caràcter d'Universal, per unanimitat,  
ACORDA  
Primer  
Ampliar el capital social de la mercantil Circuit del Motor i Promoció Esportiva, SA, per un import de sis milions vint-i-huit mil cent cinquanta euros i trenta-sis cèntims (6.028.150,36 €), mitjançant l'emissió de 2.006 noves accions nominatives de 3.005,06 euros de valor nominal cada una, de la mateixa classe i sèrie que les ja existents.  
La Generalitat desemborsarà l'import de les accions subscrites de la forma següent:  
2.009.383, 45 euros mitjançant aportacions dineràries en efectiu en el moment de l'adopció de l'acord.  
2.009.383, 45 euros mitjançant aportacions dineràries en efectiu el dia 20 d'octubre de 2010.  
2.009.383, 46 euros mitjançant aportacions dineràries en efectiu el dia 20 de desembre de 2010.  
El dit augment de capital serà subscrit íntegrament per l'únic soci de la societat i es desemborsarà mitjançant aportacions dineràries en efectiu.  
Segon  
Modificar l'article 7 dels Estatuts socials, elevant el capital social per la mateixa quantitat que l'ampliació de capital acordada. Este article dels Estatuts socials queda redactat de la forma següent:  
«Article 7  
El capital social és de tretze milions nou-cents vint-i-cinc mil quatre-cents quaranta-huit euros i quatre cèntims (25.610.225,04 €), dividit en quatre mil sis-centes trenta-quatre (4.634) accions nominatives de tres mil cinc euros i sis cèntims (3.005,06 €) de valor nominal cada una, totes pertanyents a una única sèrie i classe i numerades correlativament de l'1 a la 4.634.  
En representació d'estes accions s'emetrà un títol múltiple».  
Tercer  
Reduir de manera simultània el capital social per la quantitat de dos milions set-cents seixanta-un mil sis-cents cinquanta euros i catorze cèntims (2.761.650,14 €), a fi de restablir l'equilibri entre el capital i el patrimoni de la societat disminuït a conseqüència de pèrdues, mitjançant l'amortització de 919 accions, reducció que es practica prenent com a base el balanç de la societat tancat el 31 de desembre de 2009.   
Quart  
Modificar l'article 7 dels Estatuts socials, la nova redacció del qual és la següent:  
«Article 7  
El capital social és d'onze milions cent seixanta-tres mil set-cents noranta-set euros i noranta cèntims (68.269.402,90 €), dividit en tres mil set-centes quinze (3.715) accions nominatives de tres mil cinc euros i sis cèntims (3.005,06 €) de valor nominal cada una, totes pertanyents a una única classe i numerades correlativament de l'1 a la 3.715.  
En representació d'estes accions s'emetrà un títol múltiple».  
Cinqué  
Autoritzar expressament el president i el secretari del Consell d'Administració perquè qualsevol d'ells, de manera solidària i indistinta, comparega davant d'un notari i eleve a públics, si és el cas, els acords anteriors, declarant-los executats i donant una nova redacció a l'article 7 dels Estatuts socials, amb les manifestacions que foren necessàries a este efecte. Se'ls faculta, així mateix, per a atorgar les escriptures de rectificació o esmena de l'elevació a públics dels acords socials i per a realitzar totes les accions que foren necessàries a fi d'inscriure'ls en el Registre Mercantil.  
Sisé  
Autoritzar el secretari del Consell d'Administració perquè certifique el contingut de l'acta de la present Junta General d'Accionistes, amb el caràcter d'Universal, i dels acords presos, que es transcriuen literalment.   
No havent debatut més assumptes que els ressenyats en l'orde del dia, s'aprova per unanimitat l'acta corresponent a la present reunió de la Junta General d'Accionistes, amb el caràcter d'Universal, de la mercantil Circuit del Motor i Promoció Esportiva, SA.  
València, 8 d'octubre de 2010  
El vicepresident primer i secretari del Consell,  
VICENTE RAMBLA MOMPLET